Óveður í Staðarsveit og víða erfitt ferðaveður Nú er óveður í Staðarsveit á Snæfellsnesi . Hálka eða snjóþekja er á flestum leiðum í landshlutanum og éljagangur mjög víða . Hálka og stórhríð er á Holtavörðuheiði , snjóþekja og stórhríð er á Bröttubrekku . Reikna má með stórhríð og veðurhæð um 20 - 25 m / s frá því um hádegi á Vestfjörðum , Ströndum , við Breiðafjörð og á utanverðu Snæfellsnesi . Þá lægir og rofar til á Norðurlandi , en hvessir aftur með samfelldri ofankomu síðdegis og þá einnig á Austurlandi . Það er óveður á Kjalarnesi , undir Akrafjalli og við Ingólfsfjall . Það er hálka á Sandskeiði , hálka og skafrenningur á Hellisheiði og í Þrengslum . Þæfingur og óveður er á Mosfellsheiði , ófært og óveður er í Kjósarskarði , hálka eða hálkublettir eru annars víðast hvar á Suðurlandi . Þungfært og stórhríð er á Steingrímsfjarðarheiði . Ófært um Þröskulda en opið er um Innstrandaveg og þar er snjóþekja hálka og éljagangur . Snjóþekja og snjókoma er á Hálfdán og Mikladal en snjóþekja og éljagangur á Kleifaheiði . Ófært og stórhríð er frá Brjánslæk og yfir Klettsháls . Þungfært og stórhríð í Kollafirði og þæfingur í Reykhólasveit . Snjóþekja og skafrenningur er á Gemlufallsheiði og í Súgandafirði . Snjóþekja og skafrenningur er á Flateyrarvegi og varað er við snjóflóðahættu . Á Norðurlandi er hálka , snjóþekja og snjókoma . Þæfingur og skafrenningur er á Þverárfjalli og Siglufjarðarvegi í Hofsós . Þæfingur er með ströndinni í Dalvík , í Aðaldal og á Víkurskarði . Þæfingur er á Ólafsfjarðarmúla og varað er við snjóflóðahættu , veginum verður lokað klukkan 22:00 í kvöld . Á Austurlandi er hálka , snjóþekja og skafrenningur en hálkublettir eru með ströndinni í Hvalnes . Á Suðausturlandi er greiðfært frá Hvalnesi að Mýrdalssandi en hálkublettir þaðan að Steinum undir Eyjafjöllum .